open-index/open-wikipedia-markdown huggingface dataset:
קבוצות ה-NBA לפי שווי

**קבוצות ה-NBA לפי שווי ** היא רשימה שמפרסם המגזין פורבס אחת לשנה. הרשימה מדרגת את 30 קבוצות ליגת ה-NBA לפי הערכת השווי שלהן. ההערכת מבוססת על חישוב הערך הספורטיבי, גודל השוק, שווי האולם של המועדון ושווי המותג. הערכת השווי מביאה בחשבון גם חובות, אם ישנם, והרווח התפעולי.

גולדן סטייט ווריורס היא הקבוצה בעלת השווי הגבוה ביותר בסיום עונת  עם שווי כולל של 7 מיליארד דולר. הקבוצה היא בעלת קצב הגידול המהיר ביותר בשווי - היא רשמה עלייה של 100% בשווי, מאז עונת . הווריורס היא הקבוצה השלישית שמגיעה לראש הטבלה, מאז פורסמה הרשימה לראשונה בעונת . לפניה היו ברשימה לוס אנג'לס לייקרס וניו יורק ניקס.

## דירוג הקבוצות
הדירוג נכון ל-27 באוקטובר 2022

## התפלגות

## דירוג לאורך השנים

## ביאורים

## הערות שוליים

קטגוריה:NBA
קטגוריה:רשימות בנושא ספורט
קטגוריה:רשימות פורבס
דרך הבשורה: סיפורו של ישו

**דרך הבשורה: סיפורו של ישו** (***Gospel Road: A Story of Jesus)*** הוא סרט דרמה אמריקאי שצולם בישראל בבימויו של רוברט אלפסטרום, התסריט נכתב על ידי ג'וני קאש ולארי מארי. בסרט מככבים ג'וני קאש, רוברט אלפסטרום, ג'ון קרטר קאש, לארי לי, פול ל. סמית' ואלן דאטר. הסרט יצא לאקרנים ב-31 במרץ 1973 והופק על ידי פוקס המאה ה-20 .
## הפקה
ג'וני קאש היה בין יוזמי הפקת הסרט, כנוצרי מאמין (זה היה ביקורו השני בישראל לאחר שביקר לראשונה ב-1968 לצורך הקלטת אלבום )
הסרט צולם כולו בישראל, בעיקר בגליל ובים כנרת. ג'וני קאש וצוות השחקנים הגיעו לישראל בתחילת נובמבר 1971, בסך הכל בוצעו 24 ימי־צילום וכל שירותי ההפקה ניתנו על ידי אולפני הרצליה.
## עלילה
הסרט מתאר את סיפורו של ישו, חייו בגליל, פעילותו כמטיף, צליבתו ותחיית המתים שלו, כפי שמסופר על ידי קאש, תוך שילוב של שירים אותם הוא שר.

## שחקנים
* ג'וני קאש בתור עצמו
* רוברט אלפסטרום בתפקיד ישוע המשיח
* ג'ון קרטר קאש בתור מרי מגדלנה
* לארי לי בתור ג'ון המטביל
* פול ל. סמית' בתור פיטר
* אלן דאטר בתפקיד ניקודמוס
* רוברט אלפסטרום הבן בתור ישו הצעיר
* Gelles LaBlanc בתור ג'ון
* טרנס ווינסטון מנוק בתפקיד מתיו
* תומאס לוונטל בתפקיד יהודה איש קריות
* ג'ון פול קיי בתפקיד ג'יימס האב
* שון ארמסטרונג בתור תומאס
* לייל ניקולסון בתור אנדרו
* סטיבן צ'רנוף בתור פיליפ
* סטיוארט סטארק בתור נתנאל
* אולף פולק בתור תאדאוס
* ג'ונתן סנדרס בתור סיימון

## קישורים חיצוניים
* 
*  - הסרט המלא לצפייה ישירה
* 
## הערות שוליים

קטגוריה:סרטי פוקס המאה ה-20
קטגוריה:סרטי דרמה אמריקאיים
קטגוריה:סרטי 1973
קטגוריה:סרטים בין-לאומיים שעלילתם מתרחשת בישראל
קטגוריה:סרטים וסדרות טלוויזיה בין-לאומיים שצולמו בישראל
קיווית שחורת-ראש

**קִיוִית שְׁחֹרַת-רֹאשׁ** (שם מדעי: *Vanellus tectus*) היא עוף-מים בסוג קיווית. זהו מין יציב, המצוי ברחבי אפריקה שמדרום לסהרה מסנגל ועד אתיופיה, אם כי היא מבצעת תנועות עונתיות. היא מטילה שתיים או שלוש ביצים בקן הממוקם בשקע בקרקע.

התצפית היחידה בישראל, ובכלל במערב הפליארקטי, היא של פרט אחד שנאסף בדרום הערבה בשנת 1863. פרט זה עדיין מוצג במוזיאון להיסטוריה של הטבע בטרינג, אנגליה.

## תיאור
זהו עוף-מים בינוני–גדול, באורך כ-26 ס"מ ובמשקל 100–120 גרם. אלו ציפורים בולטות וקשה לטעות בזיהוין: היא בעלת ראש שחור, מלבד צבע לבן במצח, מתחת למקור, ופס לרוחב הראש והעורף האחורי. יש לה ציצה שחורה כמו לקיווית המצוייצת, והמקור והרגליים אדומים. הזנב לבן עם קצה שחור.

בתעופה,יש לכנפיים העליונות אברות תעופה שחורות וסוככות חומות המופרדות בפס לבן. התת-כנף לבנה עם אברות תעופה שחורות.

מין זה הוא מקנן נפוץ באזורי שפלה לחים הקרובים למים. לעיתים קרובות היא משחרת מזון בבתי גידול יבשים יותר, כמו מגרשי גולף ומדשאות, ומלקטת חרקים וחסרי חוליות אחרים מהקרקע.
[ממוזער|[ביצה|ביצים, אוסף מוזיאון טולוז]]
לקיווית שחורת-ראש יש קריאת "*טנק-טנק*" מתכתית.

## טקסונומיה ואטימולוגיה
קיווית שחורת-ראש תוארה לראשונה על-ידי החוקר הצרפתי ז'ורז'-לואי לקלר, הרוזן דה בופון בשנת 1781 ב-*Histoire Naturelle des Oiseaux* שלו מפרט שנאסף בסנגל. הציפור אוירה גם בלוח צבע על-ידי פרנסואה-ניקולה מרטינט ב-*Planches Enluminées D'Histoire Naturelle*, אשר הופקה בפיקוחו של אדמה-לואי דאובנטון כדי ללוות את הטקסט של בופון. לא כיתוב הלוח ולא התיאור של בופון כללו שם מדעי, אך בשנת 1783 טבע חוקר הטבע ההולנדי פיטר בודאארט את השם *Charadrius tectus* במגדיר שלו *Planches Enluminées*. המין ממוקם כעת בסוג *[[קיווית|Vanellus]],* שתואר על-ידי הזואולוג הצרפתי Mathurin Jacques Brisson בשנת 1760.

שם הסוג *Vanellus* הוא המילה הלטינית עבור קיוויות, הוא מגיע מצורת הקטנה ל-vannus, מעין כברה מקש ששימשה כדי לברור גרגרי חיטה. ההקשר מגיע ככל הנראה בשל הדמיון לצליל חבטות הכנף של הקיוויות. שם המין הספציפי *tectus* הוא מלטינית ומשמעותו "מכוסה", מהמילה tegere - לכסות (כנראה בשל הציצה השחורה).

### תת-מינים
ישנם שני תת-מינים מוכרים:
* *V. t. tectus* (פיטר בודארט, 1783) - דרום-מערב מאוריטניה עד אתיופיה, דרומה לחוף השנהב ואוגנדה.
* *V. t.latifrons* (אנטון רייכנוב, 1881) - דרום סומליה עד מזרח קניה.

## לקריאה נוספת
* *Shorebirds – An Identification Guide to the Waders of the World* מאת ג'ון מרצ'נט, איי ג'יי פראטר ופיטר היימן,  (כריכה רכה)  (כריכה קשה).

## קישורים חיצוניים

## הערות שוליים

קטגוריה:בעלי חיים שתוארו ב-1783
קטגוריה:חופמיים
קטגוריה:טקסונים שתוארו בידי פיטר בודארט
קטגוריה:ארץ ישראל: חופמיים
קטגוריה:סנגל: עופות
קטגוריה:גמביה: עופות
קטגוריה:בורקינה פאסו: עופות
קטגוריה:מאלי: עופות
קטגוריה:מאוריטניה: עופות
קטגוריה:גינאה: עופות
קטגוריה:גינאה ביסאו: עופות
קטגוריה:חוף השנהב: עופות
קטגוריה:טוגו: עופות
קטגוריה:בנין: עופות
קטגוריה:ניגריה: עופות
קטגוריה:צ'אד: עופות
קטגוריה:קמרון: עופות
קטגוריה:סודאן: עופות
קטגוריה:דרום סודאן: עופות
קטגוריה:אתיופיה: עופות
קטגוריה:קניה: עופות
קטגוריה:אוגנדה: עופות
קטגוריה:אריתריאה: עופות
כושי כלב קט

"**כּוּשִׁי כֶּלֶב קָט**" הוא שיר ילדים עברי מאת אנדה עמיר-פינקרפלד שנכתב בשנות ה-40 והולחן על ידי יצחק אדל. השיר מספר על כלב קטן שנשאר לבד בבית והציל את תרנגול הבית משועל. כל הילדים אוהבים אותו, ושרים ורוקדים לכבודו. הוא זכה לביצועים מגדולי הזמרים של תקופות שונות, ביניהם יפה ירקוני, דליה פרידלנד ועוזי חיטמן.

## היסטוריה
השיר נכתב בשנות ה-40 על ידי אנדה עמיר-פינקרפלד, והולחן על ידי יצחק אדל. הוא בוצע על ידי יפה ירקוני בתקליט "שירי ילדים כבקשתך" (1958) ועל ידי מרים אביגל בתקליט "מרים אביגל: שירי ילדים" (1960).

בשנות ה-60 ניסתה ישראל לפתח את הידידות עם מדינות אפריקה. בעקבות המלצת משרד החוץ לא להשתמש בביטוי "כושי" בציבור, נאסר השיר להשמעה ברדיו, על אף תמימותו הברורה והיעדר פנייה לצבע עור או גזע ("כושי" בשיר הוא שם הכלב עליו מדובר).

מאוחר יותר העניין נשכח, והשיר בוצע מחדש על ידי זמרים ישראלים מפורסמים, בהם עוזי חיטמן, ציפי שביט, דליה פרידלנד, אסנת פז ועוד. מאז הפך השיר לקלאסיקה ישראלית, ועד היום נחשב בעיני רבים כאחד משירי הילדים הגדולים בכל הזמנים.

## ביצועים בולטים
* יפה ירקוני, "שירי ילדים כבקשתך", 1958
* מרים אביגל, "מרים אביגל: שירי ילדים", 1960
* דליה פרידלנד, "30 להיטים לפעוטות", 1974
* עוזי חיטמן, "שירים קטנים", 1990 
* ציפי שביט "100 שירים ראשונים - פרק ב'" 1992

## קישורים חיצוניים

* ורדי טוהר, כושי כלב קט לצד פואמה על גבורת נשים, 2016

* [ביצוע של [מרים אביגל], שנות ה-50], באתר הספרייה הלאומית
* ביצוע של יפה ירקוני עם שלישיית וינטרניץ, שנות ה-50, באתר הספרייה הלאומית
* ביצוע של יפה ירקוני, באלבומה "שירי ילדים כבקשתך", 1958, באתר הספרייה הלאומית

## הערות שוליים

קטגוריה:שירי שנות ה-1940
קטגוריה:שירי יפה ירקוני
קטגוריה:שירי מרים אביגל
קטגוריה:שירי אסנת פז
קטגוריה:שירי עוזי חיטמן
קטגוריה:שירים בעברית
קטגוריה:שירים שנכתבו על ידי אנדה עמיר-פינקרפלד
קטגוריה:שירים שהולחנו על ידי יצחק אדל
קטגוריה:שירי ילדים
קטגוריה:שירים על כלבים
קטגוריה:כלבים בתרבות
קטגוריה:יצירות שצונזרו בישראל
Wanted (שיר של NOTD ודאייה)

"**Wanted**" הוא שיר של צמד המפיקים המוזיקליים השוודי, NOTD, בשיתוף פעולה עם הזמרת-יוצרת האמריקאית, דאייה, השיר יצא, על ידי חברות התקליטים יוניברסל מיוזיק שוודיה ופולידור רקורדס, ב-27 בספטמבר 2019. השיר נכתב על ידי NOTD, סאם מרטין, ישעיה טג'אדה, דלייסי ודאייה, והופק על ידי NOTD.

השיר הושמע למעלה מ-319 אלף פעמים ביוטיוב, ולמעלה מ-49 מיליון פעמים בספוטיפיי.

## מיקומי שיא

## קישורים חיצוניים

## הערות שוליים

קטגוריה:שירי דאייה
קטגוריה:שירים באנגלית
קטגוריה:בלדות פופ
קטגוריה:שירי דאנס-פופ
קטגוריה:שירי מוזיקה אלקטרונית
קטגוריה:סינגלים בהוצאת יוניברסל מיוזיק גרופ
קטגוריה:סינגלים בהוצאת פולידור רקורדס
Careless Whisper

**Careless Whisper** הוא סינגל הבכורה של הזמר הבריטי ג'ורג' מייקל, אשר נכתב על ידי מייקל ביחד עם אנדרו רידג'לי. השיר יצא לאור כסינגל מתוך אלבומם של הצמד ואם!, *[[Make It Big]]*, משנת 1984, תחת הקרדיט ל-*Wham! featuring George Michael* (בצפון אמריקה ובמדינות רבות אחרות) או לג'ורג' מייקל בלבד (בבריטניה ובמספר מדינות אירופאיות), כשהתברר שבשלב מסוים מייקל יחל בקריירת סולו משלו.

השיר מפורסם בעיקר בזכות ריף הסקסופון, הנכלל בפתיחתו. הוא זכה לגרסות כיסוי רבות בביצוע מספר אמנים מאז יציאתו הראשונה. הוא יצא כסינגל והיה להצלחה מסחרית גדולה ברחבי העולם. הוא הגיע למקום הראשון בלמעלה מ-20 מדינות, ונמכר בכ-6 מיליון עותקים ברחבי העולם, ושני מיליון מתוכם בארצות הברית. בישראל דורג השיר במקום הראשון במצעד הפזמונים הבין-לאומי השנתי של רשת ג' לשנת 1984.

## וידאו קליפ
הווידאו קליפ הרשמי, אשר משתמש בגרסת הסינגל ולא בגרסת האלבום המלאה, בוים על ידי דאנקן ג'יבינס, אשר ביים גם את הקליפ ל-"Wake Me Up Before You Go-Go", מראה את האשמה שחש אדם (ג'ורג' מייקל) בנוגע לבגידה, וההכרה שלו כי בת זוגו (ליסה סטאל) הולכת לגלות על כך. מדליין אנדרוז-הודג' מגלמת את האישה שמפתה את מייקל. הקליפ צולם במיאמי בפברואר 1984. החלק האחרון בקליפ מראה את מייקל רוכן החוצה ממרפסת הקומה העליונה של מגדלי גרוב במיאמי.

גרסה מקורית ראשונה של הקליפ נערכה בליווי גרסתו של ג'רי וקסלר לשיר ב-1983, והציגה את אנדרו רידג'לי כאורח, שמסר מכתב למייקל. לגרסה זו היה קו עלילה מפורט יותר, אך היא נערכה מחדש מאוחר יותר. על פי ליסה סטאל, שהשתתפה לצד מייקל בקליפ, "הם איבדו את הצילומים של סצנת הנשיקה שלנו אז היינו צריכים לצלם אותה מחדש, מה שלא התלוננתי עליו... לאחר מכן ג'ורג' החליט שהוא לא אוהב את השיער שלו אז הוא הטיס את אחותו מאנגליה כדי לגזור אותו והיינו צריכים לצלם מחדש עוד סצנות".

נכון למרץ 2024, לקליפ, שפורסם באתר יוטיוב, למעלה מ-1.193 מיליארד צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 1984
קטגוריה:סינגלי בכורה מ-1984
קטגוריה:שירי ג'ורג' מייקל
קטגוריה:שירים באנגלית
קטגוריה:שירים שנכתבו על ידי ג'ורג' מייקל
קטגוריה:שירים על בגידה: זוגיות
קטגוריה:שירים על ריקודים
קטגוריה:בלדות נשמה
קטגוריה:בלדות פופ
קטגוריה:בלדות משנות ה-1980
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הבין-לאומי של אוריקון
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת קולומביה רקורדס
בואנדה

**בואנדה** (באנגלית: **Boende**) היא בירת מחוז טשואפה  ברפובליקה הדמוקרטית של קונגו. נכון לשנת 2009, אוכלוסיית עיר עומדת על 36,158.

## גאוגרפיה
העיר ממוקמת מעט מדרום לקו המשווה, בגובה של כ־375 מטרים מעל פני הים, בלב אגן הקונגו. עובר בה נהר טשואפה , יובל של נהר בוסירה  (שהוא יובל של נהר הקונגו). העיר מרוחקת כ־45 קילומטרים מהגבול עם הרפובליקה של קונגו.

## אקלים
בשל קרבתה של העיר לקו המשווה האקלים בה הוא אקלים משווני טרופי (Af לפי שיטת קפן).

## תחבורה
בעיר ממוקם נמל התעופה בואנדה  ממנו יוצאות טיסות לקינשאסה ולמבנדאקה. כמו כן, העיר מחוברת לרשת הכבישים הלאומית. פועל בעיר קו מעבורת המעביר נוסעים בין גדות נהר טשואפה.

## קישורים חיצוניים

## הערות שוליים

קטגוריה:הרפובליקה הדמוקרטית של קונגו: ערים
אלכסנדר שצ'קיץ'

**אלכסנדר שצ'קיץ**' (במונטנגרית: **Александар Шћекић**; נולד ב-12 בדצמבר 1991) הוא כדורגלן מונטנגרי המשחק בעמדת הקשר האחורי בסוטייסקה ניקשיץ' מליגת העל המונטנגרית ובנבחרת מונטנגרו.

## קריירת מועדונים
שצ'קיץ' התחיל את הקריירה שלו במחלקת הנוער של אף. קיי. בראן. ב-8 באוגוסט 2009 ערך את הופעת הבכורה שלו בקבוצה הבוגרת בניצחון 1-2 נגד סוטייסקה ניקשיץ'. כחודש לאחר מכן הבקיע את שער הבכורה שלו בהפסד 2-1 ללובצ'ן צ'טיינה. בקיץ  הושאל ללובצ'ן, אך בינואר של אותה עונה חזר לבראן ששיחקה אז בליגה השנייה במונטנגרו. בהמשך שיחק ביידינסטבו ובוקליי.

ביוני  חתם לשלוש שנים בגנצ'לרבירלי מליגת העל הטורקית. בעונתו הראשונה במועדון רשם רק 11 הופעות בליגה, אולם עונה לאחר מכן הפך לשחקן הרכב בקבוצה ואף כבש שני שערים נגד בשיקטש וגלאטסראיי בהתאמה.

ב-21 באוגוסט 2018 חתם בפרטיזן בלגרד מליגת העל הסרבית. יומיים לאחר מכן ערך את הופעת הבכורה שלו בקבוצה בתיקו 1–1 נגד בשיקטש. בעונתו הראשונה זכה עם הקבוצה בגביע הסרבי. בינואר  שצ'קיץ' האריך את חוזהו בפרטיזן עד .

ב-23 בינואר 2022 שצ'קיץ' חתם בזגלבי לובין מליגת העל הפולנית. בסיום העונה שוחרר מהמועדון.

בקיץ  עזב את אירופה וחתם בדיבה פוג'יירה מליגת העל של איחוד האמירויות הערביות.

ב-5 בינואר 2023 הצטרף להפועל חיפה מליגת העל. בסיום העונה חזר לקדנציה שנייה בפרטיזן בלגרד.

## קריירה בינלאומית
בצעירותו שצ'קיץ' שיחק בכל הנבחרות הצעירות של מונטנגרו. ב-24 במרץ 2016 ערך את הופעת הבכורה שלו בנבחרת מונטנגרו בהפסד 2-1 ל.

## תארים
; בוקליי
*הליגה המונטנגרית השנייה: 

; פרטיזן בלגרד
*הגביע הסרבי: 

## קישורים חיצוניים

## הערות שוליים

קטגוריה:כדורגלנים מונטנגרים
קטגוריה:קשרי כדורגל מונטנגרים
קטגוריה:כדורגלני גנצ'לרבירלי
קטגוריה:כדורגלני פרטיזן בלגרד
קטגוריה:כדורגלני זגלמביה לובין
קטגוריה:כדורגלני הפועל חיפה
קטגוריה:כדורגלני נבחרת מונטנגרו
קטגוריה:כדורגלנים זרים בישראל
קטגוריה:ספורטאים מונטנגרים בטורקיה
קטגוריה:ספורטאים מונטנגרים בסרביה
קטגוריה:ספורטאים זרים בפולין
קטגוריה:ספורטאים זרים באיחוד האמירויות הערביות
קטגוריה:ספורטאים מונטנגרים בישראל
קטגוריה:מונטנגרים שנולדו ב-1991
קרב עמק איילון (אוניית מעפילים)

**קרב עמק איילון** (אוניית מעפילים) הייתה האונייה האחרונה בין אוניות ההעפלה. שמה המקורי היה Fabio וכינויה "המורד". אוניה זו הגיעה בליל 28 במאי 1948, ו-706 מעפיליה הורדו בחוף קיסריה. ההפלגה כולה נערכה באופן חוקי, שכן היא הפליגה לאחר קום המדינה.

## האונייה
שמה של האונייה – בעקבות קרב לטרון שנערך בעצם אותם הימים. הספינה יצאה לדרך לאחר הכרזת המדינה והגיעה באין מפריע לארץ. היא נכללת ברשימת הפלגות עליה ב' משום שהפעלתה הייתה עדין במסגרת המבצעית של מפעל ההעפלה.

הספינה צוידה במזון ל־16 ימי הפלגה; ב־20 טון מים; ב־22 טון דלק לפי צריכה של 1,400 ק"ג ליממה. כן צוידה בשתי סירות עץ, בשתי רפסודות ובשלוש סירות גומי ל־30 איש כל אחת.
צוות האונייה היה איטלקי. הקברניט צ'ירו פלומבה איטלקי, מפקד דוד שטרן מהפלי"ם, אלחוטנית רות חייקין -עופר. מלווים: גלעדה הלוי (חובשת), ווילי רוסטוקר מתנדב מקנדה.

בעשרת הימים שלפני ההפלגה רוכזו במחנות בדרום צרפת בשתי קבוצות. במחנה הגדול 500 בני נוער מצ'כיה והונגריה ובמחנה הקטן כ-200 בני נוער מצפון אפריקה.

העלאת המעפילים נעשתה במפרץ בחוף הצרפתי סמוך לבנדול . המעפילים הגיעו במשאיות נהוגות על ידי חיילים ארץ ישראלים בצבא הבריטי. הצרפתים לא הפריעו.
ההפלגה נערכה ללא הפרעות בנתיב השגרתי דרך תעלת מסינה כרתים וצפון קפריסין, ומשם לחוף קיסריה.

היה חשש שהצי המצרי יתנכל לספינה ולצורך הגנתה המלווים צוידו בארבעה מקלעים, תשעה סטנים ורובה אחד. אולם ההפלגה עברה ללא אירועים מיוחדים. למעט רגעי מתח כאשר אח"י אילת (א-16) התקרבה אליה ולא היה ברור תחילה באיזו ספינת מלחמה מדובר. הוקם קשר צעקות האונייה הורידה את מעפיליה באמצעות סירות הפלי"ם בחוף קיסריה ב־29 במאי 1948. לאחר מכן המשיכה לנמל חיפה שהיה עדין בשליטת הבריטים. צוות המלווים עזב את הספינה בסירה למעגן הקישון שהיה בשליטת צה"ל. במהלך הדרך רדפה אחריהם סירת מנוע בריטית אך ללא הצלחה.
הגעת האונייה פורסמה כ
בנסיבות שנוצרו עם הפסקת ההסגר הימי על ידי הבריטים לא נעשה יותר שימוש" בשם זה. והאונייה קיבלה את הכינוי **המורד**.

## הפלגות נוספות

במהלך מלחמת העצמאות ביצעה האונייה עוד שתי הפלגות במסגרת עלית גח"ל והפלגת רכש נשק אחת

בספטמבר 1948 קבע המוסד לעלייה ב' את יהודה בן-צור כמפקד הספינה "המורד" ("פאביו" במקור), שיצאה בחצות בין 6 ל-7 בספטמבר מנמל גָאאֵטָה , - במערב איטליה כ-80 ק"מ מצפון מערב לנאפולי. עם 292 עולי גח"ל ומח"ל, רובם צעירים. בהפלגה נוצרה תקלה במצפן.

לאחר הצטיידות בדלק אך ללא תיקון המצפן יצאה "המורד" ב-7 בספטמבר חזרה לגאאטה ואספה 300 עולים. ב-9 בספטמבר עברה בתעלת מסינה והגיעה ב-17 בספטמבר לנמל חיפה.

קובץ:FabioKrEmekAyalon.jpg|מעפילים על סיפון "קרב עמק איילון".
קובץ:Fabio.jpg|צמד המלווים, וילי רוסטוקר (מימין) ויהודה בן-צור על הגשר של אוניית עולי גח"ל ומח"ל **המורד**, ספטמבר 1948.



## לקריאה נוספת
* הלל ירקוני, **ספינות מעפילים מא' ועד ת**', עמ' 222, הוצאת גוונים 2005.
* **רשימת מברקים בין האונייה למפקדת הפלי"ם**. 25 - 30 במאי 1948, בארכיון מוזיאון ההעפלה וחיל הים.

## קישורים חיצוניים
*  קרב עמק איילון בנתיבי ההעפלה.
* אוניית מעפילים קרב עמק איילון" אתר הפלמ"ח.
*   סיפור הפלגת קרב עמק איילון אתר הפלי"ם ההעפלה והרכש.
*  קרב עמק איילון, אתר הפלי"ם.
*  "קרב עמק איילון, עמותת חיל הים.
*   אניות מעפילים – "קרב עמק איילון אתר נוסטלגיה אונליין.
*  קרב עמק איילון, בנתיבי ההעפלה.
* יהודה בן-צור,    'המורד' Fabio – עליית גח"ל ומח"ל סיפורו האישי של מפקד הספינה

## הערות שוליים

קטגוריה:אוניות מעפילים אחרי מלחמת העולם השנייה
קטגוריה:אוניות מעפילים שהפליגו ב-1948
עמק תפארת

**עמק תפארת** הוא סרט קולנוע ישראלי שהועלה לאקרנים בשנת 2011 בבימויה של הדר פרידליך, עם בתיה בר, גילי בן אוזיליו ורות גלר בתפקידים הראשיים. התסריט הוא על חברת קיבוץ, אלמנה בת 80 שעולמה מתמוטט כאשר הקיבוץ שהקימה נמצא בתהליך של הפרטה.

את התפקיד הראשי מגלמת בתיה בר (1929–2022), חברת קיבוץ גשר, ולצידה משחקת גילי בן אוזיליו כבתה. זהו סרטה האחרון של גילי בן אוזיליו, שנפטרה מסרטן לאחר תום הצילומים, והסרט הוקדש לזכרה.

הדר פרידליך זכתה בפרס בימויו של סרט ביכורים בפסטיבל הקולנוע ירושלים. בתיה בר הייתה מועמדת לפרס אופיר לשחקנית הראשית הטובה ביותר. טליה גלאון הייתה מועמדת לפרס אופיר לצילום הטוב ביותר.

הסרט זכה בפרס המבקרים בפסטיבל הקולנוע הים תיכוני במונפלייה ובציון לשבח בפסטיבל הסרטים הבין-לאומי סן סבסטיאן.

## תקציר העלילה
חנה מנדלסון (בתיה בר) היא אלמנה בת 80 באחד הקיבוצים בעמק בית שאן. היא ממקימי הקיבוץ ועובדת שנים בגינון. כעת מבקש ממנה מנהל הגינון (אלי טל) להפסיק לעבוד כי אין לו ביטוח עליה. בתיה ממשיכה בסתר לעבוד בגינון בלילות עד שהגנן הראשי מחליף לאכזבתה את מנעול המשתלה.

הקיבוץ על סף פשיטת רגל. בחדר האוכל גובה עודדה (הדס פורת) תשלום מהחברים. בתהליך ההפרטה נאלצת בתיה לפתוח חשבון בנק ולקבל פנקס צ'קים. כל זה פוגע ביסודות השוויון וההדדיות בקיבוץ, לו הקדישה את כל חייה. 

בקיבוץ גרה גם בתה היחידה יעל (גילי בן אוזיליו) שמונתה ל"מנהלת הקהילה" ומקבלת החלטות קשות כמו סגירת חדר האוכל. הדבר מביא לחיכוכים ביניהן, והיחס בין בתיה ליעל הולך ומתערער. יעל מקבלת לבסוף משרת ניהול קיבוץ אחר והיא נפרדת מאמה. את מקומה של יעל תופסת הנערה נעמה (הדר אביגד), שמתייחסת לבתיה כמו אמא שלה.

האדם היחידי בקיבוץ שאותו אוהדת בתיה הוא מנהל הארכיון שמעון (אלי בן רעי). כשהוא מאושפז היא מבקרת אותו בבית החולים ואחר כך סועדת אותו בבית האבות בקיבוץ, עד שהוא נפטר.

בשכנות לבתיה גרה מרים (רות גלר) שנוטרת טינה לבתיה במשך שנים, על שמנעה ממנה המשך לימודי נגינה בפסנתר. בתיה מקווה שהקיבוץ ישפץ את הארכיון אך מודיעים לה שזה לא רווחי והארכיון יחוסל. בתיה נכנסת לדיכאון ובדיוק בזמן זה מתקרבת אליה מרים, מכינה לה מרק והן צועדות לבסוף ביחד בשבילי הקיבוץ לאחר עשרות שנות טינה.

## צוות השחקנים

## קישורים חיצוניים

* קדימון לעמק תפארת, באתר יוטיוב
* בתיה בר - כוכבת בת 80, באתר יוטיוב

## הערות שוליים

קטגוריה:הקיבוץ בתרבות ובאמנות: סרטים
קטגוריה:סרטי 2011
קטגוריה:סרטי דרמה ישראליים
קטגוריה:סרטים בעברית
קטגוריה:סרטים ישראליים משנת 2011
המצופים הידידותיים

ממוזער|350x350 פיקסלים|מסעם של הצעצועים הצפים בין 1992 ל-2007, המצביע על הזרמים באוקיינוס
**המצופים הידידותיים** הם צעצועי אמבטיה (ביניהם ברווזי גומי) שיוצרו בסין ונשטפו באוקיינוס השקט ב-1992. הם הפכו למפורסמים בעקבות עבודתו של קרטיס אבסמייר, אוקיינוגרף אמריקאי שתיעד את הזרמים באוקיינוס באמצעות מעקב אחריהם. חלק מהצעצועים אכן נשטפו לחופי האוקיינוס השקט, דוגמת הוואי. אחרים עברו מסע של יותר מ-27 אלף קילומטרים, צפו מעל הטיטאניק, הגיעו לקרחונים הארקטיים וזאת לפני שסיימו בחוף המזרחי של ארצות הברית ובחופי בריטניה ואירלנד, 15 שנים מאוחר יותר ב-2007.

## תיאור התקרית
ממוזער|250px|שמאל|ברווז גומי צהוב סטנדרדטי
משלוח של צעצועי אמבטיה שיוצר בסין יצא באמצעות אוניית מכולות מהונג קונג בדרך לוושינגטון. ב-10 בינואר 1992, במהלך סערה בצפון האוקיינוס השקט בסמוך לקו התאריך, נשטפו 12 מכולות. אחת מהן הכילה 28,800 צעצועים צפים, ביניהם ברווזים צהובים, בונים אדומים, צפרדעים ירוקות וצבים כחולים. בשלב מסוים המכולה נפתחה (ייתכן עקב התנגשות במכולות אחרות או באונייה עצמה) והצעצועים שוחררו לאוקיינוס.

למרות שכל צעצוע נארז בתוך אריזה מקרטון, בדיקות הראו שהקרטון התפרק בקלות במי האוקיינוס. בנוסף, שלא כמו צעצועי אמבטיה רבים, באלה לא היו חורים כך שהם לא קלטו לתוכם מים, וכך הצעצועים השונים מצאו את עצמם צפים עם זרמי האוקיינוס.

## המעקב אחר הברווזים
[ממוזער|קרטיס אבסמאייר מחזיק את הצעצועים בהם השתמש כדי לנטר את [זרם ים|הזרמים באוקיינוס]]
צמד אוקיינוגרפים מסיאטל, קרטיס אבסמאייר וג'יימס אינגרהאם החלו לעקוב אחרי התקדמות הצעצועים. הכמות הגדולה ששוחררה הייתה אפקטיבית הרבה יותר לעומת פיזור כמה מאות בקבוקי סחף. החוקרים עקבו בעבר אחר מוצרים אחרים שנשטפו לים, דוגמת 61 אלף נעלי ריצה של נייק שטבעו ב-1990.

עשרה חודשים אחרי התקרית, ב-16 בנובמבר 1992, החלו הצעצועים הראשונים להישטף לחופי סיטקה שבאלסקה, מרחק 3,200 ק"מ מנקודת ההתחלה שלהם. החוקרים יצרו קשר עם עובדי החוף והתושבים כדי לאתר את מה שנפלט לחוף, ועד אוגוסט 1993 נמצאו 400 צעצועים, כ-1.4% מהכמות ההתחלתית.

באמצעות המודלים שפיתחו שני האוקיינוגרפים, הם חזו נכונה את פליטת הצעצועים לחופי מדינת וושינגטון ב-1996 והאמינו שרבים אחרים ימשיכו לשוט לכיוון אלסקה, לאחר מכן ליפן ושוב לאלסקה, ובסופו של דבר יגיעו לקרח הארקטי. הם חזו שיעברו 5–6 שנים עד שהצעצועים יגיעו לצפון האוקיינוס האטלנטי, שם הקרח יקפיא ויפשיר אותם.

בשנת 2004 נמצאו יותר צעצועים מאשר בשלוש השנים שקדמו לה. עם זאת, עדיין התחזית הייתה שצעצועים רבים נוספים עברו את גרינלנד ויגיעו לחופי בריטניה ב-2007. הברווזים והבונים איבדו את צבעם במהלך השנים, אולם הצבים והצפרדעים שמרו על צבעם.

## בתרבות
לפחות שני ספרי ילדים נכתבו אודות הפרשה, הראשון בשם "Ducky" שיצא לאור ב-1997. השני נקרא "Ten Little Rubber Ducks". ב-2003 נכתב גם שיר "Yellow Rubber Ducks", המציג את מסעם של הברווזים.

הצעצועים עצמם הפכו לפריטי אספנות, ומחירם מגיע אף ל-1,000 דולר.

## קישורים חיצוניים
*
*
*
*
*
*
*
*
*

## הערות שוליים

קטגוריה:אוקיינוגרפיה
קטגוריה:צעצועים
אנצ'וטאותיס

**אנצ'וטאותיס** (שם מדעי: *Enchoteuthis* מילולית: "דיונון חנית") הוא סוג נכחד של רכיכה גדולה מקבוצת הסילוניות שהתקיימה במשך הקרטיקון העליון בימים שלחופי אמריקה הצפונית בים הפנימי המערבי ובאוסטרליה. הסוג תואר למדע ב-1868 בידי Miller & Walker.

יצור זה היה דומה מאוד לדיונון ענק מודרני ואחד מחסרי החוליות הגדולים ביותר שהתגלו, קרוב לתוסוטאותיס (על פי מספר חוקרים מדובר באותו הסוג) עם גלימה מאובנת באורך של 2 עד 3 מטרים ובדומה לו היה קרוב יותר לתמנונאים המודרניים (אם כי המיון שלו נתון במחלוקת). הסוג הכיל 3 מינים: *Enchoteuthis melanae* - הקרוי על שם המגלה שלו - מלאני בונר, *Enchoteuthis tonii* ו-* Enchoteuthis cobbani*. המאובנים שלו התגלו במרכז אוסטרליה, בארצות הברית (בקנזס, ויומינג ודקוטה הצפונית והדרומית) ובקנדה במניטובה ובקולומביה הבריטית.

ככל הנראה יצור זה חי בדומה לדיונון הענק והיה בעל זרועות בעלות כפתורי יניקה איתם תפס טרף כמו דגים וסרטנים. הוא עצמו נטרף בידי מוזאזאוריים שונים או דגים גדולים כמו הקימוליכתיס, כשבמרכז בטנו של פרט אחד הכיל רכיכה צעירה שכנראה הרגה את טורפה באמצעות חסימת הזימים שלו בעוד הוא ניסה לבלוע אותה.

## קישורים חיצוניים

קטגוריה:תמנונאים
קטגוריה:בעלי חיים שחיו בקרטיקון עליון באמריקה הצפונית
קטגוריה:רכיכות שחיו במזוזואיקון
קטגוריה:מאובני טקסונים שתוארו ב-1868
חנן פרנק

**חנן פרֶנק** (9 במאי 1947 – 23 בדצמבר 2022) היה פסיכולוג ישראלי, פרופסור לפסיכולוגיה באוניברסיטת תל אביב. מומחה בתחום הפיזיולוגיה של הכאב ושיכוכו

## ביוגרפיה
חנן פרנק נולד ב־1947 ברוטרדם שבהולנד לאב יהודי, מנהל בית ספר, ולאם לא יהודייה, ולו אחות ואח מבוגרים ממנו. בהיותו בן 10 מצא בביתו את הטלאי הצהוב של אביו, וכך נודע לו שאביו יהודי. הוא הצטרף תנועת "השומר הצעיר", ובגיל 17 שהה שנה בישראל, להכשרה כמדריך לנוער יהודי. ב־1968 עלה לישראל עם אחיו, והשניים נרשמו במשרד הפנים כיהודים. הוא הצטרף לקיבוץ רבדים והתגייס לנח"ל. ב־1969, במרדף אחרי מחבלים בערבה, עלה על מוקש, ושתי רגליו נקטעו. לאחר שיקום ממושך חזר לקיבוצו.

לאחר שבית המשפט העליון קבע בבג"ץ שליט שבן של אב יהודי ואם שאינה יהודייה נחשב ליהודי, תוקן חוק השבות ונוסף לו סעיף 4ב הקובע "לעניין חוק זה, "יהודי" – מי שנולד לאם יהודיה או שנתגייר, והוא אינו בן דת אחרת." בהתאם לקביעה זו פרנק לא נחשב ליהודי. במחאה על כך שלח מכתב לראש הממשלה, גולדה מאיר, שאותו סיים בשלל תהיות: "מה לדעתך צריכים לעשות יהודים בני משפחות מעורבות, שאביהם הוא יהודי? באירופה רואים אותנו כיהודים וכאן ניחשב ללא יהודים. האם לדעתך צדקתי בבואי לארץ? האם באמת כ'לא יהודי' על פי החוק מקומי הוא פה? האם עשיתי כראוי שהתגייסתי ככל אזרחי יהודי, שם נפצעתי? האם איבדתי את שתי רגלי למען המולדת או שטעיתי והארץ אינה המולדת שלי? האם עלי להישאר בארץ ולהתבייש בגלל אמי שאינה יהודייה, או לחזור להולנד ולהתבייש בגלל אבי היהודי?" הפגנת מחאה שנערכה מול משכן הכנסת בעת הדיונים בהצעת החוק החלה בהקראת מכתבו זה בידי דן בן אמוץ. מאבקו זכה לתמיכה ציבורית, אך לא מנע את אישור הצעת החוק. בהמשך העלה בפני באי הקונגרס הציוני, שנערך בבנייני האומה, את חוסר יכולתו להתחתן בישראל.

למד פילוסופיה ופסיכולוגיה לתואר ראשון. ב-1973 התחיל לימודים לתואר שני. קיבל תואר דוקטור לפסיכולוגיה מאוניברסיטת קליפורניה בלוס אנג'לס (UCLA), ושימש פרופסור בבית-הספר למדעי הפסיכולוגיה של אוניברסיטת תל אביב עד לפרישתו לגמלאות כפרופסור אמריטוס. היה גם ראש בית הספר למדעי ההתנהגות במכללה האקדמית תל אביב יפו.

נפטר ב-23 בדצמבר 2022. הותיר אחריו את אשתו לבנה, שני ילדים וארבעה נכדים.

## ספריו
* **פתק**, ידיעות ספרים, 1966. ספר שלדברי המחבר "הוא עירוב של דמיון ומציאות", מעין אוטוביוגרפיה על השנה שבה שהה בבית חולים מאז פציעתו. הוא מופיע בספר בכינוי "פתק", שנוצר כתוצאה משיבוש השם "פרנק" בכתב-יד עקב חיבור האותיות ר' ונ'.
* **דיפטיכון**, ידיעות ספרים, 2002. רומן בעל יסודות אוטוביוגרפיים.
* **A Critique of Nicotine Addiction** (יחד עם ראובן דר), הוצאת שפרינגר, 2000.

## קישורים חיצוניים

* 
* 
* ערן נדן, לפני עשרים שנה, 5 באוקטובר 2012
* 
*  - סרט תיעודי על חייו

## הערות שוליים

קטגוריה:פסיכולוגים ישראלים
קטגוריה:בעלי תואר דוקטור מאוניברסיטת קליפורניה בלוס אנג'לס
קטגוריה:סגל אוניברסיטת תל אביב: פסיכולוגיה
קטגוריה:ישראלים ילידי הולנד
קטגוריה:עולים בשנות ה-1960
קטגוריה:נכי צה"ל
קטגוריה:ישראלים שנולדו ב-1947
קטגוריה:ישראלים שנפטרו ב-2022
דוכסות מגדבורג

**דוכסות מגדבורג** (בגרמנית: **Herzogtum Magdeburg**) הייתה פרובינציה של מרקיזות ברנדנבורג בין השנים 1680–1701 ומחוז של ממלכת פרוסיה הגרמנית בין השנים 1701–1807. הדוכסות החליפה את ארכיבישופות מגדבורג לאחר החילון על ידי ברנדנבורג, והעניקה לנסיך הבוחר מושב משפיע נוסף למועצת הנסיכים של הרייכסטאג. בירות הדוכסות היו מגדבורג והאלה, בעוד בורג הייתה עיר חשובה נוספת. הדוכסות התפרקה במהלך מלחמות נפוליאון ב-1807, שטחה הפך לחלק מפרובינציית סקסוניה ב-1815.

## היסטוריה
הארכיבישופות הרומית-קתולית של מגדבורג החלה להיות מנוהלת על ידי נסיכים חילוניים, בעיקר לותרנים, בשנת 1545 במהלך הרפורמציה הפרוטסטנטית. בהסכם וסטפאליה משנת 1648, הובטחה הארכיבישופות לבית הוהנצולרן ששלט במרקיזות ברנדנבורג עם מותו של המנהל המכהן שלה, אוגוסט, דוכס סקסוניה-וייסנפלס.  גם העיר מגדבורג נדרשה להישבע אמונים לנסיך הבוחר של ברנדנבורג.  בשנת 1666 השתמש פרידריך וילהלם, הנסיך הבוחר מברנדנבורג בצבא המתפתח שלו כדי להציב בעיר חיל מצב קבוע של ברנדנבורג. 

ברנדנבורג-פרוסיה ירשה את ארכיבישופות מגדבורג עם מותו של אוגוסט, דוכס סקסוניה-וייסנפלס ב-1680 וארגנה מחדש את השטח החילוני כדוכסות מגדבורג, כאשר הנסיכים הבוחרים של ברנדנבורג משמשים כדוכסים תורשתיים. אזור האלה של המחוז, היה מוקף בנסיכות אנהלט, ברוזנות מנספלד (שנרכשה על ידי פרוסיה ב-1790), ובנסיכות הבוחר מסקסוניה. בניגוד לרצונות האצולה הלותרנית של הדוכסות, מונה קנצלר קלוויניסטי למשול בדוכסות. באמצעות הנהגתו של אוגוסט הרמן פרנקה, הפכה האלה למרכז הפייטיזם בברנדנבורג-פרוסיה.

כאשר הנסיך פרידריך השלישי הכתיר את עצמו לפרידריך הראשון, מלך בפרוסיה, בשנת 1701, הפכה דוכסות מגדבורג לחלק מממלכת פרוסיה החדשה. ל"הקצאת הלילות" של המלך פרידריך וילהלם הראשון, או למאמצים למודרניזציה של חוקי הבעלות על קרקעות פיאודליות, התנגדה אצולת היונקרים של הדוכסות, שחששה לאבד את מעמדם הפטור ממס. האצילים קיבלו פסקי דין מבית המשפט הקיסרי בווינה המגינים על זכויותיהם בשנים 1718 ו-1725.  יוסטוס הנינג בהמר הפך לקנצלר המחוז ב-1743.

עם הקמת המדריך הכללי ב-1723 על ידי פרידריך וילהלם הראשון, נסיכות מגדבורג, נסיכות הלברשטאדט ומרקיזות ברנדנבורג נוהלו על ידי המחלקה השנייה של המדריך הכללי.  איגוד אשראי חקלאי בעל הון ממלכתי () נוצר בדוכסות בשנת 1780 לשימוש בלעדי של האצולה. השליטה על אדמות מגדבורג העניקה למלוכה מונופול רווחי על מרבצי המלח של שטאפורט והאלה.

אצילי פומרניה גייסו מרצון 5,000 חיילים עבור הצבא הפרוסי במהלך מלחמת שבע השנים; יוזמתם הוכפלה על ידי אצולת מגדבורג והמחוזות השכנים.

במלחמת הקואליציה הרביעית, פרוסיה הובסה על ידי נפוליאון ב-1806. בחוזה טילזיט בשנה שלאחר מכן פורקה דוכסות מגדבורג. השטח הדוכסי ממערב לנהר האלבה, כולל הערים מגדבורג והאלה, נהפכו לחלק מממלכת וסטפאליה, מדינת לוויין של האימפריה הצרפתית הראשונה. הטריטוריה הדוכסית ממזרח לאלבה נותרה בממלכת פרוסיה כשהיא מצומצמת באופן דרסטי.

פרוסיה רכשה מחדש את שטחי מגדבורג והאלה במהלך מלחמת הקואליציה השישית. ב-1815, לאחר המלחמות הנפוליאוניות, התאחדו שטחי דוכסות מגדבורג, אלטמרק וחלק מממלכת סקסוניה ליצירת המחוז הפרוסי החדש של סקסוניה.

## הערות שוליים

קטגוריה:דוכסויות גרמניות
קטגוריה:מדינות האימפריה הרומית הקדושה
קטגוריה:פרובינציות פרוסיה
הפועל כפר קאסם (כדורסל)

**הפועל בני כפר קאסם** היא אגודת כדורסל ישראלית מהעיר כפר קאסם. בשנים 2023-2025 השתתפה הקבוצה הבוגרת של המועדון בליגה הלאומית.

## היסטוריה
הקבוצה הוקמה בשנת 2013 על ידי נימר עמאר, אשר גייס את ראש העירייה לתמיכה בפרויקט. הקבוצה שכרה אולם בראש העין והחלה את משחקיה הביתיים שם. הקבוצה נרשמה לליגה ב', שבה שיחקה 4 עונות, עד עונת 2016–2017, ובסיומה העפילה לליגה א' ושובצה למחוז שרון.

בתום עונה אחת בלבד בליגה א' (2017–2018), בה חנכה הקבוצה אולם כדורסל חדש בכפר קאסם, סיימה הקבוצה במקום השני בבית הצפוני של משחקי המבחן והעפילה לראשונה לליגה הארצית. במשך ארבע עונות התמודדה בצמרת המחוז הצפוני של הליגה הארצית. בתקופה זו אימן את הקבוצה יעקב גולן.

בעונת 2020–2021 אימן את הקבוצה אופיר פלצמן, ובעונת 2021–2022 ניב רבי שימש כמאמן בתחילת העונה, והוחלף בינואר על ידי חנן הירשוביץ'.

## עונת 2022/2023 – אליפות הליגה הארצית והעפלה לליגה הלאומית
לקראת עונה זו הועברה הקבוצה למחוז הדרומי של הליגה הארצית, והחלה בהחתמת שחקנים מנוסים במטרה להעפיל לליגה הלאומית. בסדרת רבע הגמר של הפלייאוף גברה הקבוצה על אליצור נחל שורק לאחר שני ניצחונות, בחצי הגמר על מכבי אשדוד ולאחר מכן בגמר על אליצור יבנה, והעפילה לליגה הלאומית לראשונה בתולדותיה.

## עונת 2023/2024 – עונת בכורה בליגה הלאומית
לקראת עונת הבכורה בליגה הלאומית הוארך חוזהו של המאמן חנן הירשוביץ'.

## עונת 2024/2025
לקראת עונה זו הוחתם קורי קאר כמאמנה הראשי של הקבוצה וערן גמזו כעוזר המאמן. במהלך העונה מונה אבי סוכר במקומו של קאר. הקבוצה אירחה תחילה באולם לידר בגני תקווה, ובינואר 2025 חנכה את האולם הביתי בכפר קאסם. המשחק הראשון באולם התקיים ב-7 בינואר מול הפועל בני כפר סבא.

בסיום העונה סיימה הקבוצה במקום ה-11 והבטיחה את הישארותה בליגה, אך ביוני 2025 ויתרה על השתתפותה בליגה.

לקראת עונת 2025/2026 לא נרשמה הקבוצה באיגוד הכדורסל ופורקה.

## מחלקת נוער
האוגדה מפעילה מחלקת נוער הכוללת חמש קבוצות, מנוער ועד ילדים, בנוסף לקבוצת הבוגרים.

## קישורים חיצוניים

* עמוד המועדון, באתר איגוד הכדורסל בישראל
* כתבה על הקבוצה, באתר יוטיוב
* 
* 

## הערות שוליים

כפר קאסם
כפר קאסם
קטגוריה:כפר קאסם: ספורט
דודתי המגניבה

**דודתי המגניבה** (באנגלית: **Chicago Party Aunt**) היא סדרת טלוויזיה קומית מונפשת למבוגרים, שנוצרה כריס וויטאסקה, ג'ון בארינהולץ וקייטי ריץ' עבור נטפליקס, בהשראת חשבון הטוויטר של וויטאסקה. שמונת הפרקים הראשונים שודרו בבכורה ב-17 בספטמבר 2021. החלק השני שודר בבכורה ב-30 בדצמבר 2022.

## תקציר
הסדרה עוקבת אחר דיאן דנברובסקי שהיא תמיד "הרוח החיה במסיבה", ומוכרת גם כ"דודת מסיבות שיקגו".

## צוות הדמויות והמדבבים
* לורן אש - דיאן דנברובסקי, הידועה גם בתור דודת המפלגה של שיקגו, חיי המסיבה שנמנעת מלהתבגר ומספרת ב-Chi City Sports Cuts and Clips לשעבר, שנקרא כיום בורו
* רורי אומאלי - דניאל, האחיין ההומו של דיאן שהחליט לגור איתה ולקחת שנה הפסקה במקום ללכת לאוניברסיטת סטנפורד
* רופול צ'ארלס - גדעון, המנהל של בורו (המספרה)
* ג'יל טלי - בוני, אחותה של דיאן ואמו של דניאל
* אייק בארינהולץ - מארק, בעלה של בוני
* ג'ון בארינהולץ - מייקי, בנם של דיאן וקורט שעובד בנמל התעופה הבינלאומי מידוויי כמטפל בכבודה
* דאווין ג'וי רנדולף - טינה
* קייטי ריץ' - זוזנה
* כריס וויטאסקה - קורט, בעלה לשעבר של דיאן בפעם השנייה וסוכן TSA בנמל התעופה הבינלאומי מידוויי

## שידור

## פרקים
### חלק 1

### חלק 2

* שמות הפרקים בעברית כפי שמוצגים בנטפליקס.

## הפקה
### פיתוח
ב-27 ביולי 2021, נטפליקס נתנה סדרה בת 16 פרקים לדודתי המגניבה. הסדרה נוצרה על ידי כריס וויטאסקה, ג'ון בארינהולץ וקייטי ריץ' בהשראת חשבון הטוויטר בעל השם של וויטאסק. וויטאסקה, בארינהולץ וריץ' היו צפויים להפיק בפועל לצד אייק בארינהולץ, דייוויד סטסן, וויל גלוק, ריצ'רד שוורץ, כריס פרינוסקי, אנטוניו קנוביו ובן קלינה. חברות ההפקה המעורבות בסדרה הן 23/34, Olive Bridge Entertainment, ו-Titmouse, Inc.

### ליהוק
עם הודעת הזמנת הסדרה, דווח כי צוות הדיבוב כולל את לורן אש, רורי או'מאלי, רופול צ'ארלס, ג'יל טאלי, אייק בארינהולץ, ג'ון בארינהולץ, דא'ויין ג'וי רנדולף, ריץ' וויטאסק.

## קישורים חיצוניים

קטגוריה:נטפליקס: תוכניות וסדרות
קטגוריה:סדרות שצולמו בשיקגו
קטגוריה:סדרות טלוויזיה אמריקאיות שעלו לשידור בשנת 2021
זכריה מוגיס

**עבדול מוגיס זאקריה** (באנגלית: **Abdul Zakaria Mugees**; נולד ב-27 בדצמבר 2001) הוא כדורגלן גנאי המשחק בעמדת הקיצוני באוד גרינלנד מליגת העל הנורווגית.

## קריירה
מוגיס התחיל את הקריירה שלו בקבוצת הכדורגל דרימס מליגת העל הגנאית. ב-8 באפריל 2018 ערך את הופעת הבכורה שלו בקבוצה הבוגרת בתיקו 0–0 נגד קרלה יונייטד.

באוגוסט  הצטרף לטכימן אלבן וונדררס. ב-25 בינואר 2020 הבקיע צמד בניצחון 0–2 נגד קרלה יונייטד.

ב-22 במרץ 2021 חתם במ.ס. אשדוד מליגת העל. ב-3 באפריל ערך את הופעת הבכורה שלו בקבוצה בתיקו 1–1 נגד עירוני קריית שמונה בו גם הבקיע את שער הבכורה שלו בליגת העל.

ב-25 בינואר 2022 הושאל להפועל רמת גן מהליגה הלאומית עד לסיום העונה. בסיום העונה חזר למ.ס. אשדוד ולליגת העל.

## קישורים חיצוניים

## הערות שוליים

קטגוריה:כדורגלנים גנאים
קטגוריה:חלוצי כדורגל גנאים
קטגוריה:כדורגלני מועדון ספורט אשדוד
קטגוריה:כדורגלני הפועל רמת גן
קטגוריה:כדורגלני אוד גרינלנד
קטגוריה:כדורגלנים זרים בישראל
קטגוריה:ספורטאים גנאים בישראל
קטגוריה:ספורטאים גנאים בנורווגיה
קטגוריה:גנאים שנולדו ב-2001
עליזה חנוביץ'

**עליזה חנוביץ**' (באנגלית: **Aleeza Chanowitz**; נולדה ב-16 ביוני 1990) היא יוצרת, במאית ושחקנית טלוויזיה ישראלית, ילידת ארצות הברית.

## ביוגרפיה
חנוביץ' נולדה וגדלה בברוקלין, ניו יורק, לאב שהוא חסיד חב"ד ולאם אורתודוקסית מודרנית.

הוריה התגרשו כשהייתה בת ארבע, היא למדה בבית ספר אורתודוקסי מודרני שבו למדו בנים ובנות יחד, ואחרי התיכון הצטרפה לחבריה שיצאו לישראל. היא למדה שנה באוניברסיטת בר-אילן ולאחר מכן חזרה לניו יורק, שם למדה לימודי יהדות בברוקלין קולג' ניו יורק ב-2011 ומיד לאחר מכן עלתה לארץ ישראל. בישראל למדה מ-2012 עד 2017 לימודי קולנוע בבית הספר סם שפיגל לקולנוע ולטלוויזיה.

ב-2015 כתבה, ביימה ושיחקה בסרט סטודנטים בשם "מושקי", סרט עלילתי קצר. הסרט השתתף בפסטיבלים JFF, TJFF, KUKI, Filmfest Munich, Berlinale 2016 – Generation 14 plus וזכה בפרסים: Sir Jack Lyons Charitable Trust. וכן הוצג בפסטיבל ברלין.

ב-2016 שיחקה בסרטו של ערן קולירין מעבר להרים ולגבעות בתפקיד זמרת.

ב־2017 יצרה, ביימה ושיחקה בסרט הסיום שלה: שאבעס כלה, סרט עלילתי קצר. הסרט השתתף בפסטיבלים BAFICI, JFF, JJFF, ובפסטיבלים יהודיים בינלאומיים נוספים, וזכה במספר פרסים: ציון לשבח במסגרת תחרות ון-ליר לקולנוע ישראלי קצר JFF 2018, ציון לשבח במסגרת תחרות החוויה היהודית JFF 2018, סרט הסטודנטים הטוב ביותר NYC Shorts Film Festival, סרט הסטודנטים הטוב ביותר ALPINALE Short Film Festival, סרט בינלאומי הטוב ביותר Festival Chalon tout Court, סרט הקצר הטוב ביותר Festival du Cinema Israelien de Paris. בנוסף השתתף בפסטיבל ירושלים.

ב-2021 שיחקה בתפקיד שרה בסדרה מלכות של HOT ובתפקיד אליסה, טירונית ועולה חדשה מקנדה בסדרה המפקדת ששודרה בכאן 11.

ב-2022 ביימה, כתבה ושיחקה בתפקיד הראשי בסדרה "חאנשי", דרמה קומית ישראלית-אמריקאית של HOT. בסדרה חנוביץ' מגלמת את דמותה של חאנשי, צעירה ממשפחה דתית-אורתודוקסית בברוקלין, שרגע לפני חתונתה, מחליטה להפתעת כולם ובהתנגדות משפחתה, לנטוש הכל ולעשות עלייה. ב-2023 זכתה חנוביץ' בפרס התסריט בסדרת קומדיה בטקס פרסי הטלוויזיה מטעם האקדמיה הישראלית לקולנוע וטלוויזיה.

ב-2024 פורסם כי חנוביץ' תשחק בסדרה "לב של רוצח" דרמה רפואית של HOT. בסדרה היא תשחק בתפקיד בלשית לצד ניב סולטן, יוסי מרשק ומור דימרי.

## חיים אישיים
חנוביץ נשואה לעדי וישניא ולהם בת.

## קישורים חיצוניים

* דורין אליהו, עליזה חנוביץ': "קשה לי עם ההנקה. אני שונאת את זה", באתר את, 30 במרץ 2023
* 
*פרק 38: נסיכות, חרקים ועליזה חנוביץ', בלוקבאסטר, כאן 11, בהגשת זוהר אורבך

## הערות שוליים

קטגוריה:שחקניות קולנוע וטלוויזיה ישראליות
קטגוריה:יהודים אמריקאים
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:עולות בשנות ה-2010
קטגוריה:עולים בשנות ה-2010
קטגוריה:בוגרות ברוקלין קולג'
קטגוריה:בוגרי ברוקלין קולג'
קטגוריה:בוגרות בית הספר סם שפיגל לקולנוע ולטלוויזיה
קטגוריה:בוגרי בית הספר סם שפיגל לקולנוע ולטלוויזיה
קטגוריה:ישראליות שנולדו ב-1990
קטגוריה:ישראלים שנולדו ב-1990
זטטיקס

**זטטיקס** () היא להקת מוזיקה אלטרנטיבית אוקראינית, שהוקמה בשנת 2015 על ידי הזמרת ליקה בוהייבה. סגנונה מושפע בעיקר מהמוזיקה הניסיונות משנות ה-90 וממוזיקה אלקטרונית.

## היסטוריה
בוהייבה התפרסמה לראשונה כמתמודדת בתחרות "The Voice אוקראינה". אלבום הבכורה של הלהקה, *Finally I see*, הוכתר לאלבום האוקראיני הטוב ביותר לשנת 2015 על ידי *Inspired*. הסינגל "Fly Away" ידוע בזכות הווידאו קליפ הייחודי שלו בו בוהייבה מעבירה את מילות השיר באמצעות שפת הסימנים. בסתיו אותה השנה יצא אלבומה השני *Zetetic*. מילה זו לקוחה משילוב בין השפות יוונית, אנגלית ולטינית. פירושה הוא "אלו שמחפשים את האמת". אלבום זה זכה לשבחים מפי Comma.com.ua ו-BeeHype.

בחורף 2017 הוציאה הלהקה את "Rooftop Live" – סרט תיעודי על עצמה ועל תהליך הקמתה. בספטמבר 2019 פורסם אלבומה השלישי, שכותרו *11:11*. הנושאים העיקריים בו הם ידע עצמי וטוהר הדיבור. זטטיקס הלחינה וביצעה את השירים לסרט *Nightmare Director*, שיצא לאקרנים באוקטובר. ב-24 בנובמבר 2021 פורסם אלבומה הרביעי, *Cold Star*. בשנת 2022 התמודדה בקדם האוקראיני לאירוויזיון 2023, אך לא עברה את שלב האודישנים המוקדם.

## קישורים חיצוניים
* 

## הערות שוליים

קטגוריה:להקות אוקראיניות
קטגוריה:להקות שהוקמו בשנת 2015
הילה ויסברג

**הילה ויסברג** (נולדה ב-27 ביולי 1984) היא עיתונאית, עורכת ומגישת הסכתים ישראלית. היא משמשת כעורכת ההסכתים וכתבת מגזין ותחקירים בעיתון ובאתר "גלובס".

## ביוגרפיה
נולדה בתל אביב ולמדה בתיכון "אליאנס". הייתה כתבת צעירה ב"מעריב לנוער" ובמהלך שירותה הצבאי הייתה כתבת צבאית בעיתון "במחנה". החל מ-2008 ובמשך שבע שנים הייתה עורכת וכתבת בעיתון דה-מרקר. לאורך תקופה זו כתבה כתבות מגזין ותחקיר בנושאי כלכלה וחברה, אי-שוויון, זכויות עובדים, גילנות, בריאות ומדע ופערים מגדריים.

ב-2017 הצטרפה לדסק הכלכלי-חברתי של תאגיד השידור הישראלי "כאן" בראשות שאול אמסטרדמסקי ככתבת כלכלית, והייתה ממייסדי ההסכת הכלכלי של כאן, "חיות כיס". ב"חיות כיס" הגישה סדרת ראיונות בשם "איך הגעתי לכאן", שבה ראיינה נשים בכירות על מסלולי הקריירה שלהן. בין המרואיינות: מנכ"לית משרד המשפטים לשעבר, אמי פלמור; נשיאת אוניברסיטת בן-גוריון בנגב לשעבר, פרופ' רבקה כרמי; ושותפה כללית בקרן ההון סיכון JVP, פיונה דרמון. עוד ב"כאן", כתבה על נושאים כלכליים שונים מחיי היום-יום. כמו כן, הובילה תחקירים בנושאים כלכליים-חברתיים, ובראשם חשיפת הנוהג של בתי חולים לקלוט רופאים צעירים ללא שכר.

ב-2018, הצטרפה לעיתון "גלובס" ככתבת כלכלת בריאות ועבודה. בשנת 2019 ויסברג חשפה כי קופת חולים מאוחדת הסתירה לכאורה גירעון של כחצי מיליארד שקל. כמו כן, ערכה תחקירים על הוועדות להפסקת הריון בישראל, על משבר האופיואידים בעולם ובישראל ועל אפליקציית התשלומים Bit של בנק הפועלים.

בשנת 2021 מונתה לעורכת ההסכתים של גלובס, וכן היא מגישה את הסכת האקטואליה "הצוללת של גלובס", שבו מתארחות דמויות בכירות מעולמות הכלכלה, העסקים והחברה בישראל ובעולם. בהסכת התארחו לאורך השנים נגיד בנק ישראל, פרופ' אמיר ירון; חתן פרס נובל לכלכלה, הפסיכולוג פרופ' דניאל כהנמן; הממונה על התחרות לשעבר, מיכל הלפרין; יזם ההייטק ומשקיע ההון-סיכון, דב מורן; מנכ"ל משרד האוצר לשעבר, רם בלינקוב; מנכ"לית בית ההשקעות בלקרוק ישראל, ענת לוין; ראש מכון אהרון למדיניות כלכלית, פרופ' צביקה אקשטיין; הכלכלן הבכיר, פרופ' ליאו ליידרמן; ויזם ההייטק והמשקיע, ליעד אגמון.

לויסברג תואר ראשון ביחסים בינלאומיים ותקשורת מהאוניברסיטה העברית ותואר שני בתקשורת מאוניברסיטת תל אביב. היא נשואה, אם לשניים ומתגוררת ברמת השרון.

## קישורים חיצוניים

* כל הכתבות של הילה ויסברג, באתר גלובס
* כל הכתבות של הילה ויסברג, באתר TheMarker

## הערות שוליים

2023 01
קטגוריה:עיתונאיות ישראליות
קטגוריה:ישראליות שנולדו ב-1984
פסאז'

[250px|ממוזער|פסאז' פרסטל ב[וינה|ווינה]]
[250px|ממוזער|[גלריית ויטוריו אמנואלה השני, מרכז הקניות העתיק ביותר באיטליה]]
באדריכלות, **פָּסָאז**' (בצרפתית: **Passage**; מילולית: **מעבר**) או **מִפְלָשׁ** הוא מעבר מרוצף ומקורֶה בין שני רחובות, שני מפלסים או שני בניינים. לרוב, בשני צידיו של הפסאז' יימצאו חנויות ובתי עסק.

פסאז' המקורה ברצף קשתות או קמרונות נקרא ארקדה.

## אטימולוגיה
מקור המילה **פָּסָאז'<nowiki/>** או **פָּסָז**' הוא בשפה הצרפתית, שבה משמעותו הוא בפשטות "מעבר".

בלשון חז"ל נקרא 'מבוי מפולש'. חז"ל משתמשים בביטוי זה כדי לתאר מעבר הפתוח משני צדיו, או סמטה צרה, המקצר את הדרך בין רחוב אחד לרחוב אחר. בכך מבחינים אותו מ"מבוי סתום" שאין מוצא ממנו.

## היסטוריה
במאה ה-18 וה-19 החלו יזמים לבנות פסאז'ים, מעברים וגלריות בין בתים שונים, או בין רחובות שונים. עקב המהפכה הצרפתית אדמתם של בני האצולה והמלוכה נפלו לידיהם של בעלי הון. הללו ביקשו לייצר רווח כלכלי מאדמות אלה, מה שהיווה את הרקע להתפשטות הפסאז'ים. לפני שיפוץ פריז, יצרו בעלי ההון רחובות המיועדים לקניות, והמעברים ביניהם שימשו כקיצורי דרך למעבר בין הרחובות. בניגוד לדרכי בוץ לא סלולות אחרות, הפסאז'ים היו מרוצפים באריחים. בתקופה זו הוקמו בפריז "הפסאז'ים המקורים". יצירתם גם הייתה קשורה לגידול המהיר של האוכלוסייה, ולצורך הנלווה להגביר את יעילות המסחר. בתי הדירות לאורך הרחובות הצרים החלו להיות מחוברים בגגות מזוגגים, וכך נוצרו חללי מסחר נוספים.

היתרון הבולט של הפסאז', היה הגנה על החלל מפני פגעי מזג האוויר, וכן אפשרות לחימום נוסף בחורף וקירור בקיץ. בכך, הייתה השפעה לטובה על נוחות הקניות, מה שגרם במקביל למחאות של מוכרי המטריות ויצרני "מגפי וולינגטון". לפי "פרויקט הפסאז'ים" מאת ולטר בנימין, רוב הפסאז'ים בפריז נוצרו בעשור וחצי שלאחר 1822. התנאי הראשון להופעתם היה הפריחה בסחר הטקסטיל. התנאי השני הוא תחילת ארכיטקטורת הברזל היצוק. הפסאז'ים היו מבשרי תאורת הגז.

פסאז'ים שונים בעולם זוכים לעיצובים אדריכליים ייחודיים ועיטורים שונים. אור השמש חודר אל הפסאז'ים לרוב באמצעות חלונות "זניט", תקרות זכוכית בגגות המבנים. לעיתים פסאז'ים נבנים מראש כחלק מתכנון המבנה, ואילו במקרים אחרים הם נבנים כדי לחבר בין מבנים קיימים. במקרים אלה, הקירות החיצוניים של המבנים, משמשים כקירות הפנימיים של הפסאז'ים. בארצות הברית מכונים מבנים אלה בשם "ארקדת הקניות" (באנגלית: Shopping arcades). "ארקדת הקניות" הפכו למקום פופולרי לקניות ומפגש למעמד הביניים בערים. מבנים אלו היו הגרסאות המוקדמות של מרכזי הקניות המודרניים. ה"פסאז'" הראשון בישראל, "פסז' פנסק", נחנך בשנת 1925, ברחוב הרצל 16 בתל אביב.

## קישורים חיצוניים

* 
* 
* 
* 

## הערות שוליים

קטגוריה:סוגי רחובות
נסיכות הלברשטאדט

**נסיכות הלברשטאדט** (בגרמנית: **Fürstentum Halberstadt**) הייתה מדינה של האימפריה הרומית הקדושה שנשלטה על ידי ברנדנבורג-פרוסיה. היא החליפה את בישופות הלברשטאדט לאחר החילון ב-1648. בירתה הייתה הלברשטאדט. בשנת 1807 הפכה הנסיכות לבירת מדינה אזורית של ממלכת וסטפאליה. בשנת 1813, השליטה בנסיכות הוחזרה לממלכת פרוסיה.

## היסטוריה
על פי שלום וסטפאליה משנת 1648, הנסיכות-בישופות לשעבר חולנה כנסיכות הלברשטאדט ויחד עם מגדבורג, מינדן וקאמין ניתנה לפרידריך וילהלם, הנסיך הבוחר מברנדנבורג כפיצוי על מערב פומרניה, אשר לאחר מכן בסכסוך ברנדנבורג-פומרניה הוא נאלץ לוותר עליה לשוודיה. את הסכם זה ניהל נציגו של פרידריך וילהלם יואכים פרידריך פון בלומנטל, שבתגמול מונה למושל החילוני הראשון של הלברשטט.
ימין|ממוזער| הלברשטאדט, דומפרושטיין
הנסיכות החדשה של הלברשטאדט כללה את השטח סביב העיירות ההיסטוריות אוסטרוויק והלברשטאדט, הנסיכות לשעבר של אנהלט-אשרסלבן, רוזנות רגנשטיין לשעבר, כולל טירת היימבורג ורוזנות פלקנשטיין. לורדות דרנבורג נוספה ב-1701, האסרודה נרכשה מ- Stolberg-Wernigerode ב-1714 ולאחר קונגרס וינה ב-1815, השיגה נסיכות הלברשטאדט את הברונות של שאון ואת הלורדות של הסנרודה. שטחים אבודים כללו את וופרלינגן, שהמלך פרידריך הראשון העביר ב-1703 לבן דודו כריסטיאן היינריך מברנדנבורג-ביירוית-קולמבך, תת-חלוקה של רוזנות הוהנשטיין בערך באותו זמן ושטאפלבורג נמסרה לשטולברג-ורניגרודה ב-1727.

נסיכות הלברשטאדט פורקה על פי חוזה טילזיט משנת 1807 בעקבות תבוסתה של פרוסיה במלחמת הקואליציה הרביעית. שטחה הפך לחלק מממלכת וסטפאליה, מדינת לוויין של נפוליאון תחת אחיו הצעיר ז'רום. לאחר התבוסה הצרפתית בווטרלו, הנסיכות הוחזרה לפרוסיה ב-1815 ושולבה בפרובינציית סקסוניה החדשה ב-1817. המלכים הפרוסיים של בית הוהנצולרן המשיכו להגדיר את עצמם כ"נסיכי [. . . ] הלברשטאדט" עד 1918.

## הערות שוליים

קטגוריה:מדינות האימפריה הרומית הקדושה
קטגוריה:פרובינציות פרוסיה
אולקר (חברה)

**אולקר** (בטורקית: **Ülker**) היא קונגלומרט טורקי שבסיסו באיסטנבול, טורקיה.

אולקר נוסדה בשנת 1944 על ידי סברי ואסים אולקר כמאפייה קטנה בעיר גזיאנטפ. כיום, אולקר היא אחת מחברות המזון והמשקאות הגדולות בטורקיה, עם מגוון רחב של מוצרים כולל עוגיות, שוקולדים, חטיפים ומשקאות.

החברה ידועה במותגי הביסקוויטים הפופולריים שלה, ובמגוון של מזונות אחרים כגון חטיפים, כולל צ'יפס, אגוזים וקרקרים.
בנוסף למוצרי המזון שלה, לאולקר יש נוכחות גם בתעשיית המשקאות, עם מותגים כמו Fetamin ו-Fruko. החברה מתמקדת בחדשנות ומציגה תדיר מוצרים חדשים לשוק.
לאולקר רשת הפצה נרחבת בטורקיה והיא מייצאת את מוצריה ליותר מ-100 מדינות ברחבי העולם.

בנוסף לפעילותה העסקית, אולקר מעורבת גם ביוזמות אחריות חברתית תאגידית, כולל תמיכה בתוכניות חינוך וספורט בטורקיה.

החברה בבעלות חברת האחזקות Yıldız Holding.

## מעורבות בספורט
אולקר היא נותנת חסות מרכזית לספורט בטורקיה ויש לה היסטוריה ארוכה של תמיכה בקבוצות ספורט ואירועי ספורט שונים. החברה נותנת חסות לכמה מועדוני ספורט טורקיים, כולל פנרבחצ'ה, ובשיקטש בכדורגל, כמו גם פנרבחצ'ה בכדורסל. אולקר הוא גם נותן החסות הראשי של נבחרת טורקיה בכדורסל.

בנוסף למתן חסות לקבוצות ספורט בודדות, אולקר עוסקת גם בארגון ובמתן חסות לאירועי ספורט בטורקיה. החברה היא נותנת החסות הראשית של ליגת העל הטורקית בכדורסל וכן נתנה חסות לאירועי ספורט בינלאומיים כמו ליגת האלופות של אופ"א והליגה האירופית של אופ"א.

המעורבות של אולקר בספורט אינה מוגבלת רק לחסות, שכן לחברה יש גם מתקני ספורט ותוכניות משלה. אולקר ספורט ארנה, הממוקמת באיסטנבול, היא זירה רב תכליתית מקורה המשמשת לאירועי ספורט וקונצרטים שונים. לחברה יש גם מספר אקדמיות ותוכניות ספורט שמטרתן לקדם אורח חיים בריא ולעודד השתתפות בספורט בקרב צעירים בטורקיה.

## קישורים חיצוניים

* 

קטגוריה:חברות טורקיות
No One

"**No One**" (בעברית: **אף אחד**) הוא שיר שהוקלט על ידי הזמרת-יוצרת האמריקאית, אלישה קיז. השיר יצא, על ידי חברת התקליטים ג'יי רקורדס , ב-9 באוקטובר 2007, כסינגל המוביל של אלבום האולפן השלישי של קיז, *[[As I Am]]*. השיר נכתב על ידי קרי בראזרס ג'וניור , אלישה קיז ודי ג'יי דירטי הארי  והופק על ידי קרי בראזרס ג'וניור ואלישה קיז.

נכון לינואר 2023, השיר הושמע למעלה מ-687 מיליון פעמים ביוטיוב, ולמעלה מ-669 מיליון פעמים בספוטיפיי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## ביאורים

## הערות שוליים

קטגוריה:שירי אלישה קיז
קטגוריה:שירים באנגלית
קטגוריה:בלדות משנות ה-2000
קטגוריה:בלדות נשמה
קטגוריה:בלדות R&B עכשוויות
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הבילבורד הוט 100
קטגוריה:שירי יהלום בארצות הברית
אולריך מלקה

**אולריך מלקה** (בצרפתית: **Ulrich Meleke**; נולד ב-24 במאי 1999) הוא כדורגלן מחוף השנהב בעמדת הבלם באל-באטיח.

## קריירה
מלקה התחיל את הקריירה שלו במחלקת הנוער של סואה. בשנת  הצטרף לאקנאס מהליגה הפינית השנייה. ב-28 באפריל 2018 ערך את הופעת הבכורה שלו בקבוצה בניצחון 0-1 נגד קואטקאן טיאוואן פאלויליג'אט. ב-21 ביולי הבקיע את שער הבכורה שלו בקבוצה.

ב-14 באוגוסט 2018 חתם בהפועל תל אביב מליגת העל וכעבור כחודש הושאל להפועל בני לוד מהליגה הלאומית עד לסיום העונה.

בינואר  חזר לליגה השנייה בפינלנד וחתם בקוקולאן פאלווייקוט.

במרץ  חתם בבוטושאן מליגת העל הרומנית עד לסיום העונה.

בקיץ  הצטרף לקלוז' והושאל כעבור חודשיים לוולנטר. בסיום העונה חתם לשלוש שנים במועדון.

בקיץ  מלקה חתם באל-באטיח מליגת העל של איחוד האמירויות הערביות.

## קישורים חיצוניים

## הערות שוליים

קטגוריה:כדורגלנים מחוף השנהב
קטגוריה:בלמי כדורגל מחוף השנהב
קטגוריה:קשרי כדורגל מחוף השנהב
קטגוריה:אביג'אן: כדורגלנים
קטגוריה:כדורגלני הפועל תל אביב
קטגוריה:כדורגלני הפועל בני לוד
קטגוריה:כדורגלני בוטושאן
קטגוריה:כדורגלני צ'.פ.ר. קלוז'
קטגוריה:כדורגלני וולונטר
קטגוריה:כדורגלנים זרים בישראל
קטגוריה:ספורטאים זרים בפינלנד
קטגוריה:ספורטאים איבוארים בישראל
קטגוריה:ספורטאים איבוארים ברומניה
קטגוריה:ספורטאים זרים באיחוד האמירויות הערביות
קטגוריה:איבוארים שנולדו ב-1999
לוקאס דיאס סראפים

**לוקאס דיאס סראפים** (בפורטוגזית: **Lucas Dias do Nascimento Serafim**; נולד ב-6 במרץ 1997) הוא כדורגלן ברזילאי המשחק בעמדת החלוץ באמריקה נאטאל.

## קריירה
דיאס התחיל את הקריירה שלו בקבוצת הילדים של אלטוס במדיה אף רשם הופעה אחת בקבוצה הבוגרת. ממנה עבר לקונפיאנשה ובגיל 20 הגיע לזו של פירין בלגואבגרד. בקיץ  הצטרף לבוהמיאן 1905 מליגת העל הצ'כית וב-10 במרץ 2018 ערך את הופעתו היחידה בקבוצה בהפסד 1-0 לפ.ק. סלובאצקו 1.

לקראת עונת 2018/2019 סיכם בעירוני קריית שמונה מליגת העל במדיה שיחק 4 משחקים בכולם עלה מהספסל. בינואר  חזר לצ'כיה וחתם בזאפי מהליגה השנייה.

בקיץ  חזר לליגה הראשונה וחתם בוולאשים. ב-11 באוגוסט 2019 הבקיע את שער הבכורה שלו במועדון בהפסד 2-1 ללישאן. בקבוצה שיחק שנתיים.

בקיץ  חזר לבולגריה וחתם בטסרסקו סלו מליגת העל הבולגרית.

בינואר  הצטרף לריטריאיי מליגת העל הליטאית.

בינואר  חזר לברזיל וחתם באמריקה (נאטאל).

## קישורים חיצוניים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני בוהמיאנס 1905
קטגוריה:כדורגלני עירוני קריית שמונה
קטגוריה:כדורגלנים זרים בישראל
קטגוריה:ספורטאים ברזילאים בבולגריה
קטגוריה:ספורטאים ברזילאים בישראל
קטגוריה:ספורטאים ברזילאים בליטא
קטגוריה:ברזילאים שנולדו ב-1997
אלכס מלארי ג'וניור

**אלכס מלארי ג'וניור** (באנגלית: **.Alex Mallari Jr**; נולד ב-19 בפברואר 1988) הוא שחקן קנדי ממוצא פיליפיני.

## ביוגרפיה
מלארי נולד בפיליפינים, אך גדל בסקרבורו, אונטריו, קנדה. מלארי התחרה ברמה הלאומית בטאקוונדו. יש לו חגורה שחורה מדרגה שלישית. הוא היה פעמיים אלוף קנדי בטאקוונדו. עם זאת, הוא ויתר על כך כשהיה בגיל 13. לאחר מכן הוא החל לשחק כדורסל באופן מקצועי אבל פציעה מנעה ממנו לעסוק במקצוע הזה.

בזמן שלמד באוניברסיטת טורונטו, מלארי החליט להתמקד במשחק. תפקידו הראשון היה בסדרת הטלוויזיה, "חומר אפל" המבוססת על סדרת הקומיקס באותו שם. הוא שיחק בסדרה מ-2015 עד 2017, במשך שלוש עונות.

מאז הוא כיכב בכמה סרטים וסדרות טלוויזיה, בהם הסרט העלילתי של נטפליקס "פרויקט אדם", ובסדרת הטלוויזיה "ג'יני וג'ורג'יה".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:לוחמי טאקוונדו
קטגוריה:מהגרים לקנדה
קטגוריה:קנדים שנולדו ב-1988